voir scepen geloften somen van ghelde dair inne de vors gort
te leewert gehouden mach zijn enichsins totten dage toe van
heden nymermeer aentespreken te moyen noch te vexeren bij
hen selven oft yemande ands in gheenen rechte gheestelijck
noch weerlic mair hier af tegen eenen yegeliken goet gerecht
warant te zijne en te bliven Op alsulke condicie wart alsoe
dat henric boedenblas die des vors willems borge is en
voir hem te laste steet aen seke psone voir zeke sculden
van lijfpensien oft anders aenverden woude vanden vors erfgoeden
tusschen dit en sint jansmesse baptisten naestcomen die drie
vierdelen eeusels oft driesch oft dair omtrent gelegen op kynd
rodevelt inde prochie van binckem tusschen de goede der tafelen des
heylighengheest van binckem en jans wilen de plueghe geheten
loevere en tderde gedeelte van eenen halven dach eeusels
oft dair omtrent gelegen te corttenbroec tusschen janne kympe
en janne van erps die den vors wilen henr de coste en
clissen sijnen wijve toetebehoen plagen dair die vors gort oic
inne gegoet is dat dan de vors gort den selven henricke
die selve twee stucken erfs geheelic overgheven sal en hem
dair af sond sijnen cost geheelic ontgoeden op also dat de selve
henric als dan den selven willeme vand selver borchtocht
geheelijc quijtscelden en ongelast houden sal Ende oft henr
vors des niet doen en woude noch dair op de vors manie
aennemen dat de selve gort dan de selve twee stucken
erfs gelijc den anden goeden vors voir hem en zijnen nacome
lingen tot eeuwegen dagen met zijnd guedingen sonder
yemants wederseggen behouden en peyslijc gebruyken sal heeft
vort gekint de vors lijsbeth scosters gelijc de vors willem hue
man en katlijne hue suster dat met anden brieven voir scepen
van loven decembr xi anno lxi gedaen hebben van allen den
vors erfgoeden en oic alle huen have en beruerlike goede wair
die bevonden oft hoese genoempt mogen wesen also wel die
zeder der aflivich huer ouds vanden vors erfgoeden comen
mogen zijn als ande hoedanich die zijn die zij al mits desen
den vors gorde bekint vcocht te hebben en gehaven de hebben de some va
lxxvi rijds Et pmt de hed bonis emp sat admo war nb cer
e duoru und lami pat abs sande oct xxii